Kolej Vokasional Kudat

Kolej Vokasional Kudat atau secara ringkasnya dipanggil "KVK" atau "KuVoCC" oleh pelajar-pelajar di sini merupakan salah satu sekolah jenis vokasional yang terletak di negeri Sabah, Malaysia dan secara spesifiknya sekolah ini terletak tidak jauh daripada pekan Sikuati dengan kejauhan 2.3km ke pekan Sikuati daripada pagar depan sekolah, manakala bandar yang terdekat dengan kolej ini ialah Bandar Kudat dengan kejauhan 22km bersamaan 20 minit perjalanan menggunakan kereta.

Sehubungan itu, Kolej vokasional Kudat dahulunya Sekolah Menengah Vokasional Kudat telah dibina pada tahun 1984 dan telah siap sepenuhnya pada tahun 1988. Pada 25 Mei 1988, bangunan ini telah diserahkan kepada Jabatan Pendidikan Sabah. Kolej ini telah didirikan di atas tanah seluas 48 ekar dan juga memiliki nama lama iaitu Sekolah Menengah Teknik Kudat atau SM Teknik Kudat , tetapi atas dasar penaiktarafan kepada kolej di tahun 2013 - 2014 ia telah dinamakan semula kepada nama baru tersebut.

Kolej ini juga menyediakan pilihan untuk daftar ke asrama bagi pelajar yang ingin berpengajian di sini dan asrama pelajar lelaki (ASPURA) juga pelajar perempuan (ASPURI) disediakan secara berasingan. Sehubungan itu, asrama pelajar lelaki dibentuk daripada 3 blok iaitu blok AB, EF dan CD manakala asrama perempuan pula tersedia dengan 3 blok asrama iaitu blok AB dan C, setiap blok sekurang-kurangnya boleh memuatkan sehingga 100 lebih pelajar dengan jumlah ahli bilik terdiri daripada 7 hingga 14 orang. 

Selain itu, terdapat 8 bilangan program Sijil Vokasional Malaysia dan Diploma Vokasional Malaysia yang aktif dan diiktiraf secara sah di kolej ini iaitu Teknologi Pembinaan, Teknologi Automotif, Teknologi Kimpalan,Teknologi Pemesinan Industri, Teknologi Penyejukan dan Penyamanan Udara, Teknologi Elektronik, Teknologi Elektrik, Sistem Komputer dan Rangkaian / Teknologi Maklumat. Walau bagaimanapun, selepas tahun 2021 program Diploma Pengurusan Perniagaan telah dimansuhkan daripada senarai program yang aktif di kolej ini atas alasan tertentu.

Sejarah 
Pada 2009, Sekolah Menengah Teknik Kudat memiliki 234 pelajar lelaki dan 89 pelajar perempuan, menjadikan jumlah keseluruhan murid seramai 323 orang. Ia mempunyai seramai 92 orang guru.2009

Pencapaian 

 Alamat
Sekolah Menengah Teknik Kudat
Peti Surat 141 
89057, Kudat
Sabah, Malaysia
Telefon =  088-613246
Fax       = 6088613175

 Pautan luar 



Kudat